kardosdrur/scandi-wiki huggingface dataset:
Ronnie Clayton

Ronald "Ronnie" Clayton (5. august 1934 - 29. oktober 2010) var en engelsk fodboldspiller (højre half og manager).

Clayton tilbragte stort set hele sin 21 år lange seniorkarriere hos Blackburn Rovers, som han repræsenterede fra 1950 til 1969. Han nåede at spille næsten 600 ligakampe for klubben, der i perioden flere gange rykkede op og ned mellem den bedste og næstbedste engelske række.

Clayton spillede desuden 35 kampe for det engelske landshold. Hans første landskamp var et opgør mod Nordirland 1. november 1955, hans sidste en kamp mod Jugoslavien 11. maj 1960. Han var en del af det engelske hold der deltog ved VM i 1958 i Sverige, og spillede én af landets fire kampe i turneringen.

Efter sin død fik Clayton opkaldt en tribune på Blackburn Rovers' hjemmebane, Ewood Park, efter sig.

Referencer 

Fodboldspillere fra England
Fodboldspillere fra Blackburn Rovers F.C.
Fodboldspillere fra Morecambe F.C.
Fodboldtrænere fra England
Personer fra Preston
Maurice Norman

Maurice Norman (født 8. maj 1934 i Mulbarton, England, død 27. november 2022) var en engelsk fodboldspiller (forsvarer).

Mulbartons karriere strakte sig over 14 sæsoner i 1950'erne og 60'erne og blev tilbragt hos henholdsvis Norwich City og Tottenham Hotspur. Hos Tottenham var han en del af klubbens stærke hold i begyndelsen af 1960'erne, der vandt det engelske mesterskab i 1961, FA Cuppen i både 1961 og 1962, samt Pokalvindernes Europa Cup i 1963.

Norman spillede desuden 23 kampe for det engelske landshold. Hans første landskamp var et opgør mod Peru 20. maj 1962, hans sidste en kamp mod Holland 9. december 1964. Inden da havde han været en ubenyttet reserve på det engelske hold der deltog ved VM i 1958 i Sverige. Ved VM i 1962 spillede han til gengæld alle englændernes fire kampe.

Titler 
Engelsk mesterskab
 1961 med Tottenham HotspurFA Cup 1961 og 1962 med Tottenham HotspurPokalvindernes Europa Cup'''
 1963 med Tottenham Hotspur

Referencer 

Fodboldspillere fra England
Fodboldspillere fra Norwich City F.C.
Fodboldspillere fra Tottenham Hotspur F.C.
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Peter Brabrook

Peter Brabrook (født 8. november 1937 i London, England, død 10. december 2016) var en engelsk fodboldspiller (kantspiller).

Brabrook spillede i løbet af sin karriere for de tre London-klubber Chelsea, West Ham og Leyton Orient. Hos Chelsea var han i 1955 med til at vinde det engelske mesterskab, mens det i 1964 blev til triumf i FA Cuppen med West Ham.

Brabrook spillede desuden tre kampe for det engelske landshold. Hans første landskamp var et VM 1958-opgør mod Sovjetunionen 17. juni 1958, hans sidste en kamp mod Spanien 15. maj 1960. Han var en del af det engelske hold der deltog ved VM i 1958 i Sverige, men spillede kun den ene førnævnte kamp mod Sovjetunionen.

Titler 
Engelsk mesterskab
 1955 med ChelseaFA Cup'''
 1964 med West Ham United

Referencer 

Fodboldspillere fra England
Deltagere ved verdensmesterskabet i fodbold 1958
Fodboldspillere fra West Ham United F.C.
Fodboldspillere fra Leyton Orient F.C.
Fodboldspillere fra Chelsea F.C.
Personer fra London
Peter Broadbent

Peter Frank Broadbent (15. maj 1933 - 1. oktober 2013) var en engelsk fodboldspiller (midtbane).

Broadbent tilbragte størstedelen af sin 20 år lange karriere hos Wolverhampton Wanderers. Her spillede han i hele 14 sæsoner, og var en del af klubbens storhedstid i 1950'erne, der resulterede i tre engelske mesterskaber og én FA Cup-titel. Han var senere i sin karriere tilknyttet blandt andet Aston Villa og Shrewsbury Town.

Broadbent spillede desuden syv kampe og scorede to mål for det engelske landshold. Hans første landskamp var et VM 1958-opgør mod Sovjetunionen 17. juni 1958, hans sidste en kamp mod Skotland 9. april 1960. Han var en del af det engelske hold der deltog ved VM i 1958 i Sverige, men spillede kun den ene førnævnte kamp mod Sovjetunionen.

Titler 
Engelsk mesterskab
 1954, 1958 og 1959 med Wolverhampton Wanderers

FA Cup
 1960 med Wolverhampton Wanderers

Referencer 

Fodboldspillere fra England
Deltagere ved verdensmesterskabet i fodbold 1958
Fodboldspillere fra Dover Athletic F.C.
Fodboldspillere fra Aston Villa F.C.
Fodboldspillere fra Stockport County F.C.
Fodboldspillere fra Wolverhampton Wanderers F.C.
Fodboldspillere fra Shrewsbury Town F.C.
Fodboldspillere fra Brentford F.C.
1812-ouverturen

1812-ouverturen er et orkesterværk af Pjotr Tjajkovskij til minde om den mislykkede franske invasion af Rusland i 1812 og den katastrofale tilbagetrækning af den franske hær, begivenheder som markerede et vendepunkt i Napoleonskrigene. Ouverturen blev fremført første gang den 20. august 1882, ved Frelseren Kristus-Katedralen i Moskva, der stod færdig året efter og blev bygget til minde om det russiske folks lidelser under feltoget og Rusland sejr. Stykket er bedst kendt for at indeholde passager med kanonskud, chimesspil og en messingblæserfanfare finale. Selvom stykket ikke har nogen forbindelse til krigen i 1812 mellem Storbritannien og USA, benyttes det undertiden af amerikanske patrioter, sammen med andet patriotisk musik til arrangementer som 4. juli.

Musikken 

Ouverturen er et eksempel på programmusik, musik som er komponeret til at "fortælle" en historie; i korte træk begynder den med lavmælte toner, de franske troppers fremtog høres med fragmenter af melodien til Marseillaisen, efterfulgt af kanonskud for slaget ved Borodino, hvorefter høres klokkeklang og tsartidens nationalhymne "Gud bevare tsaren!". Den er også specielt kendt for sin vilde finale.

Under sovjettiden blev Tsarhymnen erstattet med omkvædet Gloria fra operaen Livet for Tsaren (Ivan Susanin) af Mikhail Glinka, eller helt undladt.

Referencer

Eksterne henvisninger 

 

Pjotr Tjajkovskij
1812
Musik fra Rusland
Musik i 1882
Ron Springett

Ronald Deryk George "Ron" Springett (født 22. juli 1935 i London, England - død 12. september 2015) var en engelsk fodboldspiller (målmand), og verdensmester med England fra VM i 1966.

Springett spillede på klubplan for henholdsvis Queens Park Rangers og Sheffield Wednesday. Længst tid tilbragte han hos Sheffield Wednesday, hvor han var tilknyttet i ni sæsoner og nåede næsten 350 ligakampe.

Springett spillede desuden 33 kampe for det engelske landshold. Hans første landskamp var et opgør mod Nordirland 18. november 1959, hans sidste en kamp mod Norge 29. juni 1966.

Han blev udtaget til den engelske trup til VM i 1962 i Chile, og spillede samtlige landets fire kampe i turneringen. Han var også med til at vinde guld ved VM i 1966 på hjemmebane, men var ved denne turnering reservemålmand for førstevalget Gordon Banks.

Titler 
VM
 1966 med England

Referencer 

Fodboldspillere fra England
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Queens Park Rangers F.C.
Fodboldspillere fra Sheffield Wednesday F.C.
Verdensmestre i fodbold
Personer fra London
Brasenføde-ordenen

Brasenføde-ordenen (Isoetales) er en orden med kun én familie, den nedennævnte. Alle beskrivelser er derfor ens for både orden og familie - samt for den sags skyld slægten Brasenføde.

 Brasenføde-familien (Isoetaceae)

 Chaloneriaceae
 Nathorstianaceae
Brasenføde-familien

Brasenføde-familien [Isoetaceae) rummer kun én slægt, den nedenstående. Alle dele af familiebeskrivelsen skal derfor søges dér.

 Brasenføde (Isoetes)
Ron Flowers

Ronald "Ron" Flowers, MBE (født 28. juli 1934 i Edlington, England, død 12. november 2021) var en engelsk fodboldspiller (midtbane) og manager, og verdensmester med England fra VM i 1966. Han var bror til John Flowers.

Flowers spillede på klubplan 15 sæsoner hos Wolverhampton Wanderers. Her var han en del af klubbens storhedstid op gennem 1950'erne og var med til at vinde hele tre engelske mesterskaber og én FA Cup-titel.

Flowers spillede desuden 49 kampe for det engelske landshold. Hans første landskamp var et opgør mod Frankrig 15. maj 1955, hans sidste var en kamp mod Norge 29. juni 1966.

Han blev udtaget til den engelske trup til VM i 1962 i Chile og spillede samtlige landets fire kampe i turneringen. Han var også med til at vinde guld ved VM i 1966 på hjemmebane, men var dog ikke på banen i denne turnering.

Flowers blev i 2021 tildelt Order of the British Empire.

Titler 
Engelsk mesterskab
 1954, 1958 og 1959 med Wolverhampton Wanderers

FA Cup
 1960 med Wolverhampton Wanderers

Charity Shield
 1959 med Wolverhampton Wanderers

VM
 1966 med England

Referencer

Eksterne henvisninger 
 

Fodboldspillere fra England
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Wolverhampton Wanderers F.C.
Fodboldspillere fra Northampton Town F.C.
Fodboldtrænere fra England
Verdensmestre i fodbold
Personer tildelt Member of the Order of the British Empire
John Connelly

John Michael Connelly (18. juli 1938 - 25. oktober 2012) var en engelsk fodboldspiller (angriber), og verdensmester med England fra VM i 1966.

Connellys karriere strakte sig fra 1956 til 1973, og blev tilbragt i henholdsvis Blackburn Rovers, Manchester United, Burnley og Bury. Længst tid tilbragte han hos Burnley, som han var tilknyttet i otte sæsoner, og vandt det engelske mesterskab med i 1960. I tiden hos Manchester United blev det også til et mesterskab, der blev vundet i 1965.

Connelly spillede desuden 20 kampe og scorede syv mål for det engelske landshold. Hans første landskamp var et opgør mod Wales 17. oktober 1959, hans sidste var åbningskampen under VM i 1966 mod Uruguay 11. juli 1966.

Han blev udtaget til den engelske trup til VM i 1962 i Chile, og var reserve uden spilletid i hele turneringen. Han var også med til at vinde guld ved VM i 1966 på hjemmebane, ved denne turnering spillede han én kamp, den ovenfor nævnte åbningskamp mod Uruguay.

Titler 
Engelsk mesterskab
 1960 med Burnley
 1965 med Manchester United

VM
 1966 med England

Referencer 

Fodboldspillere fra England
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Bury F.C.
Fodboldspillere fra Burnley F.C.
Fodboldspillere fra Manchester United F.C.
Fodboldspillere fra Blackburn Rovers F.C.
Verdensmestre i fodbold
The Wedding Singer

The Wedding Singer er en romantisk komedie film skrevet af Tim Herlihy og instrueret af Frank Coraci. Med Adam Sandler i hovedrollen som en bryllupssanger i 1980'erne og Drew Barrymore som servitricen han forelsker sig i.

Medvirkende 
 Adam Sandler som Robert J. 'Robbie'
 Drew Barrymore som Julia 'Jules' Sullivan
 Christine Taylor som Holly Sullivan
 Allen Covert som Sammy
 Matthew Glave som Glenn Gulia
 Ellen Albertini Dow som Rosie
 Angela Featherstone som Linda
 Alexis Arquette som George Stitzer
 Christina Pickles som Angie Sullivan
 Frank Sivero som Andy
 Billy Idol som Ham selv
 Jodi Thelen som Kate
 Steve Buscemi som David Veltri
 Michael Shuman som The Bar Mitzvah dreng

Referencer

Eksterne henvisninger 
 

Amerikanske film fra 1998
Komediefilm fra USA
Jimmy Greaves

James Peter "Jimmy" Greaves, MBE (født den 20. februar 1940 i London i England, død den 19. september 2021) var en engelsk fodboldspiller (angriber) og verdensmester med England fra VM i 1966.

Greaves klubkarriere er primært associeret med hans ni sæsoner hos Tottenham Hotspur. Han var med til at vinde to FA Cup-titler og Pokalvindernes Europa Cup med klubben og er til dato den mest scorende spiller i klubbens historie. Han spillede desuden for AC Milan i Italien, som han i 1961 vandt Serie A med, samt Chelsea og West Ham.

Greaves spillede desuden 57 kampe og scorede hele 44 mål for det engelske landshold. Hans første landskamp var et opgør mod Peru 17. maj 1959, hans sidste en kamp mod Østrig 27. maj 1967.

Han blev udtaget til den engelske trup til VM i 1962 i Chile og spillede samtlige landets fire kampe i turneringen. Han var også med til at vinde guld ved VM i 1966 på hjemmebane og spillede tre kampe ved denne turnering.

Graves blev i 2021 optaget i Order of the British Empire, sammen med sin tidligere holdkammerat Ron Flowers.

Titler 
FA Cup
 1962 og 1967 med Tottenham

Charity Shield
 1962 og 1967 med TottenhamSerie A 1961 med AC MilanPokalvindernes Europa Cup 1963 med TottenhamVM'''
 1966 med England

Referencer

Eksterne henvisninger 

 
 
 Interview med Greaves i The Guardian

Fodboldspillere fra England
Fodboldspillere fra Chelsea F.C.
Fodboldspillere fra West Ham United F.C.
Fodboldspillere fra Tottenham Hotspur F.C.
Fodboldspillere fra AC Milan
Fodboldspillere fra Barnet F.C.
Verdensmestre i fodbold
Personer fra London
Personer tildelt Member of the Order of the British Empire
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Stan Anderson

Stanley Anderson (født 27. februar 1933 i Horden, England, død den 10. juni 2018) var en engelsk fodboldspiller (midtbane) og manager.

Anderson spillede på klubplan for samtlige de tre store klubber i North East England, Middlesbrough, Sunderland og Newcastle. Længst tid tilbragte han hos Sunderland, som han var tilknyttet i 11 sæsoner, og nåede at spille over 400 ligakampe.

Anderson spillede desuden to kampe for det engelske landshold. Den første var et opgør mod Østrig 4. april 1962, den anden en kamp mod Skotland ti dage senere. Han var en del af det engelske hold der deltog ved VM i 1962 i Chile, hvor han var ubenyttet reserve under hele turneringen.

Efter at have indstillet sin aktive karriere var Anderson i en årrække manager. Han har blandt andet stået i spidsen for sin gamle klub som aktiv, Middlesbrough, og var også ansvarshavende hos Doncaster Rovers og Bolton Wanderers.

Referencer 

Fodboldspillere fra England
Deltagere ved verdensmesterskabet i fodbold 1962
Fodboldspillere fra Middlesbrough F.C.
Fodboldspillere fra Sunderland A.F.C.
Fodboldspillere fra Newcastle United F.C.
Fodboldtrænere fra England
Fodboldtrænere fra Middlesbrough F.C.
Fodboldtrænere fra Queens Park Rangers F.C.
Alan Peacock

Alan Peacock (født 29. oktober 1937 i Middlesbrough, England) er en tidligere engelsk fodboldspiller (angriber).

Peacock spillede på klubplan for henholdsvis Middlesbrough, Plymouth Argyle og Leeds United. Længst tid tilbragte han hos Middlesbrough i hjembyen, hvor han var tilknyttet i ni sæsoner, en periode hvor klubben befandt sig i den næstbedste engelske række.

Peacock spillede desuden seks kampe og scorede tre mål for det engelske landshold. Hans første landskamp var et VM 1962-opgør mod Argentina 2. juni 1962, hans sidste en kamp mod Nordirland 10. november 1965. Han var en del af det engelske hold der deltog ved VM i 1962 i Chile. Udover den førnævnte kamp mod Argentina spillede han også i englændernes opgør mod Bulgarien.

Referencer

Eksterne henvisninger 

Fodboldspillere fra England
Deltagere ved verdensmesterskabet i fodbold 1962
Fodboldspillere fra Middlesbrough F.C.
Fodboldspillere fra Leeds United F.C.
Fodboldspillere fra Plymouth Argyle F.C.
Personer fra Middlesbrough
Amt Neuhaus

Amt Neuhaus er en kommune i Landkreis Lüneburg, i den tyske delstat Niedersachsen. Den blev oprettet som kommune 1. oktober 1993. Amt Neuhaus hørte indtil 29. juni 1993 til den mecklenburg-vorpommersche Landkreis Hagenow.

Geografi 
Kommunen ligger i floddalen til Elben, mellem Naturparkerne Mecklenburgisches Elbetal og Elbhöhen-Wendland og hele området er en del af Biosfærereservatet Niedersächsische Elbtalaue. I kommunen ligger landsbyerne Dellien, Haar, Kaarßen, Neuhaus, Stapel, Sumte og Tripkau.

Eksterne kilder/henvisninger 

 Kommunens websted
Bleckede

Bleckede [] er en by, der ligger på begge sider af Elben i Landkreis Lüneburg i den tyske delstat Niedersachsen.

Geografi 

Bleckede består udover hovedbyen af følgende landsbyer og bebyggelser: Alt Garge, Barskamp, Brackede, Breetze, Garlstorf, Garze, Göddingen (med Nindorf), Karze (mit Vogelsang), Radegast, Rosenthal, Walmsburg (med Reeßeln), Wendewisch og på højre side af floden Bleckede-Wendischthun med bebyggelserne Neu Bleckede og Neu Wendischthun.

Nabokommuner 
Bleckede grænser mod vest til Samtgemeinde Scharnebeck, mod nord ligger delstaten Mecklenburg-Vorpommern, mod øst kommunen Amt Neuhaus, mod sydøst Samtgemeinde Elbtalaue i Landkreis Lüchow-Dannenberg; Mod syd ligger Samtgemeinde Dahlenburg, og mod sydvest Samtgemeinde Ostheide.

Natur og landskab 
Bleckede ligger hovedsageligt i Elbdalen, enkelte bebyggelser ligger dog højere , op til 160 moh. Hele kommunens område er en del af to nationale naturlandskaber: Biosfærereservatet Niedersächsische Elbtalaue og Naturpark Elbhöhen-Wendland.

Eksterne kilder/henvisninger 

 Kommunens websted
Ian Callaghan

Ian Robert Callaghan (født 10. april 1942 i Liverpool, England) er en tidligere engelsk fodboldspiller (midtbane) og verdensmester med Englands landshold fra VM i 1966.

Callaghan spillede i næsten to årtier, fra 1960 til 1978, for Liverpool F.C. i fødebyen. Han var i denne periode med til at vinde en lang række titler, blandt andet fem engelske mesterskaber, to FA Cup-titler og to udgaver af Mesterholdenes Europa Cup. Han besidder samtidig klubrekorden for flest kampe nogensinde for holdet, med 857.

Callaghan spillede desuden fire kampe for det engelske landshold. Hans første landskamp var et opgør mod Finland 26. juni 1966, hans sidste en kamp mod Luxembourg 12. oktober 1977. Han var en del af det engelske hold der vandt guld ved VM i 1966 på hjemmebane, men var kun på banen i én af kampene i turneringen.

Titler 
Engelsk mesterskab
 1964, 1966, 1973, 1976 og 1977 med Liverpool F.C.

FA Cup
 1965 og 1974 med Liverpool F.C.

Charity Shield
 1964, 1965, 1966, 1974, 1976 og 1977 med Liverpool F.C.

Mesterholdenes Europa Cup
 1977 og 1978 med Liverpool F.C.

UEFA Cup
 1973 og 1976 med Liverpool F.C.

UEFA Super Cup
 1977 med Liverpool F.C.

VM
 1966 med England

Referencer 

Fodboldspillere fra England
Deltagere ved verdensmesterskabet i fodbold 1966
Fodboldspillere fra Liverpool F.C.
Fodboldspillere fra Crewe Alexandra F.C.
Fodboldspillere fra Swansea City A.F.C.
Verdensmestre i fodbold
Personer fra Liverpool
Keith Newton

Keith Robert Newton (23. juni 1941 - 16. juni 1998) var en engelsk fodboldspiller (forsvarer).

Newton repræsenterede på klubplan henholdsvis Blackburn Rovers, Everton og Burnley. Hos Everton var han i 1970 med til at vinde det engelske mesterskab.

Newton spillede desuden 27 kampe for det engelske landshold. Hans første landskamp var et opgør mod Vesttyskland 23. februar 1966, hans sidste en kamp 14. juni 1970, også mod Vesttyskland. Han repræsenterede englænderne ved både EM i 1968 i Italien, hvor holdet vandt bronze, og ved VM i 1970 i Mexico.

Titler 
Engelsk mesterskab
 1970 med Everton

Charity Shield
 1970 med Everton

Referencer 

Fodboldspillere fra England
Fodboldspillere fra Burnley F.C.
Fodboldspillere fra Everton F.C.
Fodboldspillere fra Blackburn Rovers F.C.
Personer fra Manchester
Hjemsøgte steder

Hjemsøgte steder (originaltitel Stranded) er en paranormal efterforskning, reality tv-serie. Tv-serien er produceret af Brad Kuhlman, Casey Brumels og Josh Gates for Ping Pong Productions, og Jason Blum fra Blumhouse Productions, sidstnævnte bedst kendt for  Paranormal Activity filmene.

Showet blev skabt af Josh Gates som både et paranormal og psykologisk eksperiment. Hver episode har et tre-personers hold bestående af paranormale entusiaster og skeptikere fra forskellige samfundslag, der tilbringer flere dage alene sammen på nogle af de angiveligt mest hjemsøgt steder i Nordamerika. Holdene skabe deres egen video-optagelser med håndholdte nat-vision kameraer, sammen med snesevis af faste kameraer, der dokumenterer deres reaktioner på den stadigt stigende angst, paranoia og fortvivlelse ved at være lukket inde et skræmmende sted. Showet afsluttes med en gennemgang af optagelserne og personlige interviews af enkelte medlems oplevelse.

Hjemsøgte steder sendes på TV3 Puls i Danmark

Referencer

Eksterne henvisninger 
 
strandeds hjemmeside 

Realityshows fra USA
Tv-programmer fra Syfy
Alan Mullery

Alan Patrick Mullery (MBE) (født 23. november 1941 i Notting Hill, London, England) er en tidligere engelsk fodboldspiller (midtbane) og manager.

Mullery repræsenterede på klubplan de to London-klubber Fulham F.C. og Tottenham Hotspur. Han nåede at spille over 300 ligakampe for begge klubber, og vandt med Tottenham begge de to engelske pokalturneringer, FA Cuppen og Liga Cuppen.

Mullery spillede desuden 35 kampe og scorede ét mål for det engelske landshold. Hans første landskamp var et opgør mod Holland 9. december 1964, hans sidste en kamp mod Schweiz 13. oktober 1971. Han repræsenterede englænderne ved både EM i 1968 i Italien, hvor holdet vandt bronze, og ved VM i 1970 i Mexico.

Efter at være stoppet som spiller gjorde Mullery karriere som manager. Han stod blandt andet i to omgange i spidsen for Brighton & Hove Albion, og var også ansvarshavende hos Charlton, Crystal Palace og Queens Park Rangers.

Titler 
FA Cup
 1967 med Tottenham

Football League Cup
 1971 med Tottenham

UEFA Cup
 1972 med Tottenham

Referencer 

Fodboldspillere fra England
Fodboldspillere fra Fulham F.C.
Fodboldspillere fra Tottenham Hotspur F.C.
Fodboldtrænere fra England
Fodboldtrænere fra Queens Park Rangers F.C.
Fodboldtrænere fra Crystal Palace F.C.
Personer fra London
Personer tildelt Member of the Order of the British Empire
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Rune Hastrup

Rune Hastrup (født 16. oktober 1991 i Danmark) er en dansk tidligere fodboldspiller. Han spillede senest for Hobro IK i Danmark.

Klubkarriere

Randers FC 
Hastrup startede med fodbold i en ung alder og valgte at tage sin HHX på fodboldcollege i Randers. Hastrup spillede mest på 2. holdet, men for første holdet blev det til syv kampe i 1. division, foruden en Europa League kvalifikations-kamp.

I sin tid i Randers var han flere gange i ungdomslandsholdenes søgelys.

Hobro IK 
Den 1. juli 2012 skiftede Hastrup til Hobro IK. Han blev tildelt rygnummer 17. 

Hastrup fik sin debut for Hobro IK den 20. maj 2013 i en kamp mod Skive IK, da han blev skiftet ind i det 83. minut. Den 28. juni 2015 forlængede han sin kontrakt med Hobro IK med et år, og igen i maj 2016 blev kontrakten forlænget med et år.

Han stoppede karrieren i juni 2017 i en alder af 25 år ved kontraktudløb for i stedet at hellige sig til sit civile erhverv som ejendomsmægler.

Personlige forhold 
Ifølge Hobro IK's hjemmeside er Hastrup Chelsea fan, og hans yndlings spiller er Frank Lampard. Derudover er Hastrup en kæmpe stor fan af poker, og spiller det også selv.

Referencer

Eksterne henvisninger 
 Rune Hastrup på transfermarkt.co.uk
 Rune Hastrup  på hikfodbold.dk
 Rune Hastrup på scoresway.com

Fodboldspillere fra Danmark
Fodboldspillere fra Randers FC
Fodboldspillere fra Hobro IK